**РЕГИОНАЛЕН ЦЕНТЪР ЗА ПОДКРЕПА НА ПРОЦЕСА НА ПРИОБЩАВАЩОТО ОБРАЗОВАНИЕ – РУСЕ**

**7012 пл. « Левски » № 1А тел: 082 860 116 e-mail:** **info-1836011@edu.mon.bg**

**П О Л И Т И К А**

за защита на личните данни на **РЦПППО-Русе**съгласно Закона за защита на личните данни (ЗЗЛД)

 и регламент (ЕС) 2016/679

Регионален център за подкрепа на процеса на приобщаващото образование- Русекато администратор на лични данни, обработва само законно събрани лични данни, необходими за конкретни, точно определени и законни цели – реализиране на приобщаващо образование за деца и ученици със СОП , нормативно установени в чл.3 на ЗПУО и поднормативните документи в системата на предучилищното и училищното образование.

Специализираното обслужващо звено спазва принципа за забрана на обработване на специални категории данни съгласно чл. 5, ал. 1 от ЗЗЛД (разкриване на расов или етнически произход; разкриване на политически, религиозни или философски убеждения; членство в политически партии или организации; сдружения с религиозни, философски, политически или синдикални цели.

**С каква цел обработваме личните данни и на какви правни основания?**

Организацията обработва лични данни на децата в изпълнение на своите функции и задължения съгласно Закона за предучилищното и училищното образование и съответни нормативни актове – Наредба за приобщаващото образование и др.

Институцията обработва личните данни само за целите, за които са събрани, и не ги използва за други цели. Те са изцяло свързани с оценяване на индивидуалните потребности от допълнителна подкрепа за личностно развитие, подпомагане на обучението, организиране и реализиране на приобщаващото образование за деца/ученици със СОП, отговарящи на държавните изисквания.

Като образователна институция ние имаме законово задължение да поддържаме: регистър за децата/учениците със СОП в област Русе, подлежащи на обучение, електронни дневници, лични образователни досиета, да издаваме становища, уведомления за насочване към продължаващо обучение и пр. Тези документи имат задължителни атрибути и по закон съдържат по-голям набор от лични данни като: ЕГН, дата и място на раждане, постоянен адрес, снимка и др.

Данни като адрес, телефонен номер и електронната поща, са необходими за комуникацията на регионалния център със семействата на децата/ учениците, самите учениците, членовете на ЕПЛР-та в училищата/ДГ, ръководствата на образователните институции. РЦПППО - Русе има задължение да осигурява сигурността и безопасността на данните на територията на организацията.

При никакви обстоятелства центъра няма да разкрива информация или данни, които биха причинили вреда на детето.

**Какви са нашите задължения като администратор на лични данни?**

* да защитаваме личните данни чрез подходящи мерки за сигурност;
* да уведомяваме органите за нарушения на сигурността на личните данни;
* да документираме обработването на личните данни;
* да водим подробни записи за дейностите по обработка на данните и получаване на съгласие

**Колко дълго съхраняваме личните данни?**

Личните данни се съхраняват за различни периоди от време, но само толкова дълго, колкото е необходимо за постигане на целите, за които сме ги събрали. Сроковете за съхранение на архиви с лични данни са определени със Закона за държавния архив, Закона за счетоводството. След изтичане на този срок личните данни се унищожават по определения ред.

**На кого предоставяме личните данни ?**

РЦПППО- Русе има законово задължение да предоставя личните данни на:

* РУО и МОН
* За изпълнение на дейности на НАП, НОИ и МВР при определени условия за предотвратяване на измама или престъпление
* Училища и детски градини на територията на област Русе;
* Съдебни органи, контролни органи, органи на местното самоуправление.

**Какви права имат лицата субект на лични данни?**

Информираност (във връзка с обработването на личните му данни от администратора);

Достъп до собствените си лични данни;

Коригиране (ако данните са неточни);

Изтриване на личните данни (право „да бъдеш забравен“);

Ограничаване на обработването от страна на администратора;

Преносимост на личните данни между отделните администратори;

Възражение спрямо обработването на негови лични данни;

Право на защита по съдебен или административен ред, в случай, че правата на субекта на данни са били нарушени.

**Защитени ли са личните данни?**

Правим най-доброто, за да защитим поверените ни лични данни, прилагаме строги процедури и мерки за сигурност, за да предотвратим неупълномощен достъп. Данните, които събираме, се съхраняват на хартиен носител и в електронен вид.

Хартиените носители са с ограничен достъп, изрично и персонално разрешен от администратора за определени служебни лица и се съхраняват в помещения и на места, които са под режим на заключване и оборудвани със сигнално-охранителна техника.